48 нарушения разкриха служители на СЦДП през юли

Един автомобил, две каруци, 10 моторни триони и 10 други инструменти за дърводобив са задържали през юли служители на Северноцентралното държавно предприятие – Габрово и териториалните му поделения. Вещите са били средство за нерегламентиран добив или превоз на дървесина. 
48 нарушения са разкрили през месеца горските служители, като на извършителите са съставени съответен брой актове по Закона за горите, придвижени по надлежния ред за налагане на наказания. Извършителите на други 27 констатирани нарушения не са били установени. Общо 169 кубически метра дървесина са били обект на посегателства. 
В рамките на дейността по опазване на горските територии, в обхвата на СЦДП през юли са извършени общо 1928 проверки. Поверени са 682 обекта за добив на дървесина, 830 превозни средства, а също ловци, риболовци и други физически лица. 
Системната работа по опазване и контрол в горските масиви продължава.

